Uurimistöös võeti vaatluse alla  enam-vähem Päikese massiga tähed, erinevas vanuses, meist umbes 30 kuni 450 valgusaasta kaugusel. Eesmärk oli paremini mõista, kuidas tolmu- ja gaasikogumid tähtede ümber ajapikku arenevad. Spitzeri teleskoobiga saab vaadelda tolmult kiirguvat infrapunakiirgust ja selle põhjal võib välja arvutada tolmu temperatuuri. Mida kuumem tolm on, seda lähemal on ta arvatavasti tähele.